Oʻzbekiston Respublikasi Bosh prokuraturasi Akademiyasi magistraturasiga qabul qilish va oʻqitishni tashkil etish tartibi toʻgʻrisidagi nizomni tasdiqlash haqida
(order, 2022-08-24)

Oʻzbekiston Respublikasining “Prokuratura toʻgʻrisida”gi Qonuni, Oʻzbekiston Respublikasi Prezidentining 2018-yil 8-maydagi PF-5438-son “Prokuratura organlari kadrlarini tayyorlash, qayta tayyorlash va ularning malakasini oshirish tizimini tubdan takomillashtirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Bosh prokuraturasi Akademiyasi magistraturasiga qabul qilish va oʻqitishni tashkil etish tartibi toʻgʻrisidagi nizom ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. Mazkur Nizom Oʻzbekiston Respublikasining “Prokuratura toʻgʻrisida”gi Qonuni, Oʻzbekiston Respublikasi Prezidentining 2018-yil 8-maydagi PF-5438-son “Prokuratura organlari kadrlarini tayyorlash, qayta tayyorlash va ularning malakasini oshirish tizimini tubdan takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Bosh prokuraturasi Akademiyasi (bundan buyon matnda Akademiya deb yuritiladi) magistraturasiga qabul qilish va oʻqitishni tashkil etish tartibini belgilaydi. 1. Akademiya magistraturasiga (bundan buyon matnda magistratura deb yuritiladi) oʻqishga qabul qilish Oʻzbekiston Respublikasi Bosh prokuraturasi hamda Iqtisodiy taraqqiyot va kambagʻallikni qisqartirish vazirligi tomonidan tasdiqlanadigan qabul kvotalariga muvofiq amalga oshiriladi. 2. Magistraturaga quyidagi shaxslar tanlov asosida qabul qilinadilar: “Yurisprudensiya” taʼlim yoʻnalishi boʻyicha tayanch oliy yuridik maʼlumotga ega boʻlgan fuqarolar (bundan buyon matnda tashqi nomzodlar deb yuritiladi); “Yurisprudensiya” taʼlim yoʻnalishi boʻyicha tayanch oliy yuridik maʼlumotga ega boʻlgan prokuratura organlarining xodimlari (shu jumladan, amaldagi kadrlar zaxirasidagi xodimlari), shuningdek boshqa taʼlim yoʻnalishlari boʻyicha oliy maʼlumotga va bevosita prokuratura organlarida kamida 5 yillik mehnat stajiga ega boʻlgan prokuratura organlari xodimlari (bundan buyon matnda ichki nomzodlar deb yuritiladi). 3. Ushbu Nizomda quyidagi asosiy tushunchalardan foydalaniladi: Akademiya qabul komissiyasi — magistraturaga oʻqishga qabul qilish boʻyicha tanlovni oʻtkazish, nomzodlardan hujjatlarni qabul qilish va ularga konsultatsiyalar berish hamda boshqa tashkiliy masalalarni hal etish uchun har yili Oʻzbekiston Respublikasi Bosh prokurori oʻrinbosari buyrugʻi bilan Akademiya boshligʻi raisligida tashkil etiladigan komissiya; apellatsiya komissiyasi — imtihon natijalari boʻyicha nomzodlarning shikoyatlarini koʻrib chiqish uchun maxsus komissiya faoliyatida ishtirok etmagan shaxslar orasidan Oʻzbekiston Respublikasi Bosh prokurori buyrugʻi bilan tashkil etiladigan komissiya; maxsus komissiya — yozma imtihon javoblari xolis tekshirilishi va baholanishi uchun har yili Oʻzbekiston Respublikasi Bosh prokurori oʻrinbosari buyrugʻi bilan tashkil etiladigan komissiya; suhbat boʻyicha komissiya — nomzodlar bilan suhbat oʻtkazish uchun har yili Oʻzbekiston Respublikasi Bosh prokurori oʻrinbosari buyrugʻi bilan 11 — 13 nafar aʼzolardan iborat tarkibda tashkil etiladigan komissiya; ekspert guruhi — imtihon savollari va vazifalarini tuzish maqsadida Akademiya xodimlari va tegishli sohaning malakali mutaxassislaridan iborat tarkibda Akademiya boshligʻi tomonidan tashkil etiladigan guruh. Ushbu bandda qayd etilgan komissiyalar faoliyatiga Akademiya va prokuratura organlari xodimlari, shuningdek boshqa tashkilot va taʼlim muassasalari vakillari, tegishli fanlar boʻyicha ekspertlar jalb qilinishi (shu jumladan shartnoma asosida) mumkin. 4. Akademiya qabul komissiyasining joriy ishlari Akademiya qabul komissiyasi masʼul kotibi (bundan buyon matnda masʼul kotib deb yuritiladi) tomonidan tashkil etiladi. Akademiya qabul komissiyasi faoliyatida uning uch va undan ortiq aʼzolari hamda komissiya raisi ishtirok etganda vakolatli hisoblanadi. 5. Magistratura bitiruvchilariga tegishli mutaxassisliklar boʻyicha davlat namunasidagi diplom va “huquq magistri” darajasi beriladi. 6. Magistraturada oʻqish muddati bir yil. 7. Magistraturaga oʻqishga qabul qilingan prokuratura organlari xodimlarining egallab turgan lavozimi va oʻrtacha oylik ish haqi oʻqish davri mobaynida saqlab qolinadi. 8. Magistraturaga kirish uchun hujjatlar har yili 10-iyundan 10-avgustga qadar qabul qilinadi. 9. Magistraturaga oʻqishga qabul qilish nomzodlar uchun teng huquqlilik, qabulning yagona qoidalari va tanlov asosida amalga oshiriladi. Tasdiqlangan kvotalar doirasida kirish imtihonlarida eng yuqori ball toʻplagan nomzodlar davlat grantlari boʻyicha birinchi navbatda, qolganlar reyting ballari asosida toʻlov-kontrakt asosida magistraturaga oʻqishga qabul qilinadi. Toʻlov-kontrakt asosida oʻqitishning toʻlov miqdorini belgilash bir talabani oʻqitish bilan bogʻliq asoslangan xarajatlar miqdoridan kelib chiqib Akademiya tomonidan amalga oshiriladi. 10. Kirish imtihonlari yozma imtihon va suhbat shaklida oʻtkaziladi. Kirish imtihonlari har yili, qoida tariqasida, avgust oyida, bir hafta muddatda, magistraturada oʻqitiladigan tilda oʻtkaziladi. 11. Yozma imtihon mutaxassislik fanlari va chet tili boʻyicha oʻtkaziladi. Yozma imtihon nomzodlarning mutaxassislik fanlari boʻyicha tahlil, huquqiy manbalar bilan mustaqil ishlash hamda huquqiy masalalar boʻyicha xulosalarni bayon etish borasida qobiliyatlarini, shuningdek chet tillarini bilishning tegishli darajasini aniqlashga qaratilgan. 12. Suhbat nomzodlarning: yurisprudensiya sohasida professional bilim darajasi va koʻnikmalarini, xususan nazariy bilim va amaliy koʻnikmalarini mustahkamlash, huquqiy manbalar bilan ishlash, normativ-huquqiy hujjatlarni sharhlash va qoʻllash, aniq huquqiy qaror qabul qilish uchun mavjud dalil va holatlarni yuridik jihatdan toʻgʻri baholash qobiliyatini aniqlashga; ilmiy-tadqiqot olib borish, xususan tahlil qilish, fikrlash, yurisprudensiyaga oid muammolarni aniqlay olish, ilmiy-tadqiqot faoliyatini olib borish, asosiy ilmiy tushunchalar va ilmiy-tadqiqot ishlari usullarini tushunish qobiliyatini baholashga; salohiyat darajasini, xususan muammolarni hal qilishga noanʼanaviy yondashuvni qoʻllashi, oʻz ustida ishlashi va malakasini oshirishga boʻlgan intilishini aniqlashga qaratilgan. 13. Magistraturaga qabul qilishni tashkil etish ushbu Nizomning ilovasiga muvofiq sxema boʻyicha amalga oshiriladi. 14. Akademiya qabul komissiyasi tomonidan har yili 10-maydan boshlab oʻqishga qabul qilish muddatlari, mutaxassislik nomlari, qabul kvotalari toʻgʻrisidagi maʼlumotlar Oʻzbekiston Respublikasi Bosh prokuraturasi va Akademiyaning rasmiy veb-saytlarida joylashtirilishi hamda ommaviy axborot vositalarida eʼlon qilinishi taʼminlanadi. 15. Magistraturaga oʻqishga qabul qilish uchun nomzodlar tomonidan Akademiya qabul komissiyasi raisi nomiga ariza topshiriladi. Arizaga quyidagi hujjatlar ilova qilinadi: soʻrovnoma; oliy maʼlumot toʻgʻrisidagi diplom yoki diplomdan koʻchirma (Oʻzbekiston Respublikasi oliy taʼlim muassasalarini davlat granti boʻyicha oʻqib tugatganlar uchun); chet tilini bilish darajasini tasdiqlovchi belgilangan darajadagi milliy yoki xalqaro sertifikatlarning asl nusxasi (mavjud boʻlganda); ichki nomzod uchun, bundan tashqari, bevosita rahbari tomonidan yozilgan tavsiyanoma. Mazkur bandda qayd etilgan hujjatlar ariza bilan birga nomzod tomonidan Akademiya qabul komissiyasi aʼzosi — tegishli prokuratura organlarining kadrlar tarmoqlariga topshiriladi. 16. Akademiya qabul komissiyasi tomonidan belgilanadigan tartibda nomzodlar tomonidan hujjatlar elektron shaklda Internet xalqaro axborot tarmogʻi orqali ham taqdim etilishi mumkin. 17. Nomzodlar maʼlumoti, chet tilini bilish darajasi, ish tajribasi va kasb malakasiga oid qoʻshimcha maʼlumotlarni taqdim etishlari mumkin. 18. Nomzodlar tomonidan hujjatlar toʻliq taqdim etilgandan soʻng, ularga shu kunning oʻzida hujjatlar qabul qilinganligi toʻgʻrisida Akademiya qabul komissiyasi aʼzosi — tegishli prokuratura organining kadrlar tarmogʻi tomonidan bildirishnoma beriladi. 19. Hujjatlar belgilangan muddatda toʻliq taqdim etilmagan taqdirda, nomzodga kamchiliklarni bartaraf etish va hujjatlarni qabul qilishning belgilangan muddati tugagunga qadar ularni takroran taqdim etish imkoniyati beriladi. Hujjatlarni qabul qilishning belgilangan muddati tugagandan soʻng ularga oʻzgartirish va qoʻshimchalar kiritish taqiqlanadi. 20. Nomzodlarning arizalari raqamlangan va muhrlangan kitobda roʻyxatga olinadi. 21. Ichki nomzodlarning nazariy bilim va amaliy salohiyati darajasi, shuningdek ilmiy-tadqiqot faoliyati bilan shugʻullanish uchun zarur boʻlgan qobiliyat va koʻnikmalarga ega ekanligini aniqlash maqsadida ular xizmat olib borayotgan joydagi qonunchilik hujjatlarida belgilangan tartibda tashkil etiladigan prokuratura organlarining attestatsiya komissiyasi tomonidan suhbat oʻtkaziladi va ichki nomzodlarga oid hujjatlar oʻrganiladi. 22. Ichki nomzodlar bilan oʻtkazilgan suhbat hamda ularga oid hujjatlarni oʻrganish natijasiga koʻra, attestatsiya komissiyasi tomonidan quyidagi qarorlardan biri qabul qilinadi: ichki nomzodni magistratura kirish imtihonlarida ishtirok etishga tavsiya etish toʻgʻrisida; ichki nomzodni magistratura kirish imtihonlarida ishtirok etishga tavsiya etishni rad qilish toʻgʻrisida. 23. Attestatsiya komissiyalari tomonidan kirish imtihonlarida ishtirok etishi tavsiya etilayotgan ichki nomzodlar roʻyxati, ularning arizalari va ichki nomzodning bevosita rahbari tomonidan yozilgan tavsiyanoma attestatsiya komissiyasi qaroriga ilova qilingan holda Akademiya qabul komissiyasiga yuboriladi. 24. Ichki nomzodlar roʻyxatini shakllantirish, attestatsiya komissiyalarida koʻrib chiqish, ularning hujjatlarini Akademiya qabul komissiyasiga yuborish magistraturaga kirish uchun hujjatlarni qabul qilish muddati tugaguniga qadar amalga oshirilishi lozim. 25. Kirish imtihonlarini ushbu Nizomga qatʼiy rioya qilgan holda tashkil etish Akademiya qabul komissiyasiga yuklatiladi. 26. Masʼul kotib kirish imtihonlarini oʻtkazish sanasini belgilash hamda unda ishtirok etish huquqiga ega boʻlgan nomzodlar roʻyxatini tasdiqlash toʻgʻrisida Akademiya qabul komissiyasi raisiga taqdimnoma kiritadi va bu haqda Akademiya qabul komissiyasi raisining buyrugʻi qabul qilinadi. 27. Kirish imtihonlariga kiritilgan fanlar dasturi, qoida tariqasida, imtihon boshlanishidan bir oy oldin Akademiya rasmiy veb-saytida joylashtiriladi. 28. Kirish imtihonlari boshlangunga qadar Akademiya qabul komissiyasi raisi tomonidan tasdiqlanadigan jadvalga muvofiq konsultatsiyalar tashkil etiladi. 29. Kirish imtihonlarini oʻtkazish jarayoni videotasvirga olinadi, undan nusxa koʻchirish taqiqlanadi. 30. Kirish imtihonlari oʻtkaziladigan binoda kirish imtihonlari materiallarini tarqatish, yigʻib olish va saqlash uchun imtihon vaqtida seyflar bilan jihozlangan maxsus xona-shtab tayyorlanadi. 31. Kirish imtihonlari oʻtkaziladigan bino va auditoriyalarda ularni oʻtkazish uchun sanitariya va yongʻin xavfsizligi qoidalariga toʻliq javob beradigan zarur texnik, tibbiy va maishiy sharoitlar yaratiladi. 32. Kirish imtihonlari Akademiya qabul komissiyasi va (yoki) u tomonidan belgilangan boshqa vakolatli tashkilot tomonidan oʻtkaziladi. Akademiya qabul komissiyasi raisi tomonidan komissiya aʼzolari, Akademiyaning boshqa xodimlari va kelishuv asosida jamoatchilik vakillari auditoriyalarga masʼul (auditoriya kuzatuvchisi) etib jalb qilinadi. Akademiya qabul komissiyasi qaroriga asosan kirish imtihonlarini oʻtkazish jarayoni Akademiya rasmiy veb-saytida toʻgʻridan toʻgʻri namoyish etib borilishi mumkin. 33. Magistraturaning barcha mutaxassisliklari boʻyicha kirish imtihonlari topshiriqlari ekspert guruhi tomonidan mutaxassislik fanlari va chet tillari boʻyicha savollar va vazifalar shaklida tuziladi. 34. Ekspert guruhi tomonidan kirish imtihonlari savollari va vazifalarini tuzishda quyidagi talablarga alohida eʼtibor qaratiladi: a) mutaxassislik fanlari boʻyicha: nomzodlarda tahliliy fikrlash darajasini, huquqiy manbalar bilan mustaqil ishlash, shuningdek huquqiy masalalar boʻyicha xulosalarni bayon etish qobiliyatini aniqlashga qaratilishi; tegishli fan oʻquv dasturiga, shuningdek tegishli sohada qabul qilingan normativ-huquqiy hujjatlarga muvofiqligi; mamlakatda oʻtkazilayotgan islohotlarning maqsad va vazifalarini aks ettirishi; loʻnda, oddiy va ravon tilda bayon etilishi; foydalanilgan tushuncha va atamalarni turlicha izohlash imkoniyatini istisno etishi, shuningdek ularning qonunchilik hujjatlarida va fanda qabul qilingan maʼnosiga muvofiq yagona shaklda qoʻllanilishi; umumqabul qilingan grammatik, orfografik, punktuatsiya qoidalariga muvofiq rasmiy til uslublari va yuridik terminologiyadan foydalangan holda tuzilishi; b) chet tillari boʻyicha: nomzodlarning matn va atamalarni tushunish va ulardan foydalana olish darajasini aniqlashga qaratilishi; qisqa, aniq va tushunarli til bilan ifodalanishi va V2 darajasiga muvofiqligi; umumqabul qilingan grammatik, orfografik va punktuatsiya qoidalariga muvofiqligi. 35. Kirish imtihonlari savollari va vazifalarining sifati hamda toʻgʻri tuzilganligi boʻyicha masʼuliyat ekspert guruhi rahbariga yuklanadi. 36. Chet tilidan kirish imtihonlari savollari va vazifalari ingliz, nemis, fransuz yoki Akademiya qabul komissiyasi qaroriga koʻra, nomzodning xohishini inobatga olib, boshqa tilda ham tuzilishi mumkin. 37. Ekspert guruhi tomonidan biletlar shaklida tuzilgan kirish imtihonlari savollari va vazifalari masʼul kotibga saqlash uchun topshiriladi. 38. Kirish imtihonlarini oʻtkazish vaqti va joyi toʻgʻrisidagi maʼlumotlar Akademiya qabul komissiyasi tomonidan kirish imtihonlari boshlanishidan kamida bir hafta oldin nomzodlar eʼtiboriga yetkazilishi lozim. 39. Kirish imtihonlarini topshirish uchun nomzodlar shaxsini tasdiqlovchi hujjat bilan belgilangan vaqt va joyga kelishlari lozim. Belgilangan vaqtdan kech qolgan nomzodlar imtihonga kiritilmaydi, shuningdek kelmagan nomzodlar uchun qoʻshimcha imtihon oʻtkazilmaydi va bunday nomzodlarga tegishli imtihon uchun “0” ball qoʻyiladi. 40. Kirish imtihonlarini topshirish uchun nomzodlar mutaxassisliklar boʻyicha guruhlarga boʻlinadi. 41. Imtihon kuni auditoriyaga oʻquv adabiyoti, lugʻat, maʼlumotnoma, jadval, konspekt, yozuv daftari, qogʻoz yoki elektron shakldagi shpargalkalar, normativ-huquqiy hujjatlar, aloqa vositalari, audio, foto va video yozish qurilmalarini olib kirish hamda ulardan foydalanish, shuningdek imtihon savollari va vazifalari yuzasidan nomzodlarning oʻzaro suhbatlashishi taqiqlanadi. 42. Nomzodlarning kirish imtihonlari davomida auditoriyadan chiqishi taqiqlanadi. Sogʻligʻining yomonlashishi va boshqa zarur holatlarda nomzodlarga imtihon materiallarini qoldirib, kuzatuv ostida auditoriyadan chiqishga ruxsat beriladi. 43. Kirish imtihonlarini oʻtkazishning belgilangan tartibini buzgan nomzod kirish imtihonlaridan chetlashtiriladi, bunda auditoriya kuzatuvchisi tomonidan dalolatnoma rasmiylashtirilib, ushbu nomzodning imtihon javoblari baholanmaydi hamda u imtihonda ishtirok etmagan hisoblanadi. 44. Kirish imtihonlari oʻtkazilayotgan vaqtda begona shaxslarning kirish imtihonlari oʻtkaziladigan binoga (auditoriyaga) kirishi taqiqlanadi. 45. Kirish imtihonlari uchun maksimal ball 250 ballni tashkil etadi, ushbu ballar quyidagilardan tashkil topadi: mutaxassislik fanlari boʻyicha yozma imtihon — 0 balldan 100 ballgacha; suhbat — 0 balldan 100 ballgacha. Bunda har bir javob 100 ballik tizimda baholanib, ushbu ballar qoʻshiladi hamda savollar va vazifalar soniga boʻlinadi, hosil boʻlgan qiymat tegishincha imtihon va suhbatdan olingan yakuniy ball hisoblanadi. chet tili boʻyicha yozma imtihon — 0 balldan 50 ballgacha. 46. Kirish imtihonlari natijalari Akademiya qabul komissiyasi tomonidan tasdiqlanadigan baholash mezonlariga muvofiq baholanadi. 47. Kirish imtihonlari natijalari Akademiya qabul komissiyasi tomonidan Akademiya rasmiy veb-saytida darhol eʼlon qilinadi. 48. Yozma imtihon mutaxassislik fanlari va chet tilidan oʻtkaziladi. 49. Ekspert guruhi tomonidan yozma imtihonni oʻtkazish uchun mutaxassislik fanlari va chet tili boʻyicha savol va vazifalar tuziladi. Bunda mutaxassislik fanlaridan yozma ish, qoida tariqasida, 3 ta savol va vazifadan, chet tili — 30 ta savol va vazifadan iborat boʻladi. 50. Shakllantirilgan yozma ish biletlari konvertlarga solinadi, ular oʻz navbatida tegishli mutaxassisliklar boʻyicha auditoriyalar sonini hisobga olgan holda alohida paketlarga solinadi. Konvertlar va paketlar Akademiya qabul komissiyasining muhri bilan tasdiqlanadi va shtabda saqlanadi. 51. Auditoriya kuzatuvchilari nomzodlar guvohligida yozma ish biletlari solingan konvertlar muhrlanganligiga ishonch hosil qilgach, ularni ochadi. Auditoriya kuzatuvchilari yozma ish biletlariga javob yozish uchun moʻljallangan qatʼiy hisobda turuvchi raqamlanib muhrlangan daftarlarni tartib bilan tarqatadi. Bunda daftarlarning varaqlari almashtirish imkonini istisno qiladigan tarzda Akademiya qabul komissiyasi muhri va komissiya raisining imzosi bilan tasdiqlangan boʻlishi lozim. 52. Auditoriya kuzatuvchilari nomzodlarga daftar muqovasida oʻz familiyasi, ismi, otasining ismini koʻrsatishi, daftar varaqlarini buklamaslik, farq qiluvchi belgilar qoʻymaslik, yozuvlar tagiga chizmaslik, javoblarni belgilashda koʻk havorang sharikli ruchkadan boshqa ruchkadan foydalanmaslik haqida tushuntirish berishi, shuningdek ushbu talablarni buzish yozma imtihon oʻtkazish tartibini buzish deb hisoblanishi haqida ularni ogohlantirishi lozim. 53. Yozma ishni yozishga, qoida tariqasida, toʻrt soat vaqt beriladi. 54. Yozma ish yakunlangach, auditoriya kuzatuvchilari har bir daftarning muqovasi va birinchi varagʻiga maxsus shifrlar qoʻyib, daftarlar muqovasini yirtib oladi va daftarlar solingan qutilarni, shuningdek muhrlanib, imzolangan konvertga solingan daftarlar muqovalarini masʼul kotibga topshiradi. 55. Yozma ishlarni tekshirish va baholash maqsadida imtihon yakunlangan kunning oʻzida maxsus komissiya tashkil etiladi. 56. Maxsus komissiya aʼzolari tomonidan yozma ishlarni tekshirish va baholash uchun ajratilgan xonaga uyali telefonlar, boshqa aloqa va telekommunikatsiya vositalarini olib kirish taqiqlanadi. Yozma ishlarni tekshirish jarayonini onlayn kuzatib borishni taʼminlash maqsadida mazkur jarayon Akademiya rasmiy veb-saytida toʻgʻridan toʻgʻri namoyish etib borilishi mumkin. 57. Maxsus komissiya raisi daftarlar solingan qutilarni masʼul kotibdan qabul qilib olib, maxsus komissiya aʼzolari ishtirokida ochadi va daftarlarning muqovalari ajratilganligi va shifrlanganligini tekshiradi. Muqovasi ajratilmagan, shifrlanmagan yoki nomzodning shaxsini aniqlash imkonini beruvchi boshqa belgilar mavjud boʻlgan daftarlar aniqlangan taqdirda, dalolatnoma tuziladi. Bunday ishlar tekshirilmaydi. 58. Yozma ish natijalari tegishli shifrlar bilan alohida qaydnomaga kiritiladi. Daftarlar va yozma ish natijalari qaydnomasi qutilarga solinadi hamda maxsus komissiya raisi tomonidan masʼul kotibga topshiriladi. 59. Yozma ish natijalari Akademiya qabul komissiyasining raisi tomonidan tasdiqlanadigan bayonnoma shaklidagi qaror bilan rasmiylashtiriladi. Yozma ish uchun belgilangan maksimal ballning 55 foizi va undan kam ball toʻplagan nomzodlar suhbatga kiritilmaydi va ular magistraturaga kirish imtihonlaridan oʻta olmagan hisoblanadilar. 60. Chet tili boʻyicha imtihon Oʻzbekiston Respublikasi Vazirlar Mahkamasi huzuridagi Davlat test markazi tomonidan oʻtkazilishi mumkin. Bunday holda imtihon ushbu Nizom qoidalarini inobatga olgan holda, Akademiya bilan kelishilgan tartibda oʻtkaziladi va baholanadi. 61. Milliy sertifikat yoki xalqaro sertifikatlarning quyidagi darajalariga ega boʻlgan nomzodlarga chet tilidan imtihonlarsiz maksimal ball beriladi: ingliz tili uchun — B2 va undan yuqori darajadagi milliy sertifikat yoki International English Language Testing System (IELTS 5.5), Test of English as a Foreign Language (TOEFL IBT 72), Cambridge Assessment English FCE xalqaro imtihon tizimlari boʻyicha tilni bilish darajalari B2 va undan yuqori; nemis tili uchun — B2 va undan yuqori darajadagi milliy sertifikat yoki Goethe-Zertifikat, Deutsches Sprachdiplom (DSD), Test Deutsch als Fremdsprache (Test DAF) xalqaro imtihon tizimlari boʻyicha tilni bilish darajalari B2 va undan yuqori; fransuz tili uchun — B2 va undan yuqori darajadagi milliy sertifikat yoki Diplôme d'Etudes en Langue Française (DELF), Test de Connaissance du Français (TCF) xalqaro imtihon tizimlari boʻyicha tilni bilish darajalari B2 va undan yuqori; yapon tili uchun — B2 va undan yuqori darajadagi milliy sertifikat yoki Japanese Language Proficiency Test (JLPT № 2) xalqaro imtihon tizimlari boʻyicha tilni bilish darajalari B2 va undan yuqori; boshqa tillar uchun — B2 va undan yuqori darajadagi milliy sertifikat yoki xalqaro imtihon tizimlari boʻyicha tilni bilish darajalari B2 va undan yuqori. 62. Suhbat boʻyicha komissiya oʻz faoliyatini kollegiallik, oshkoralik, xolislik va betaraflik tamoyillari asosida amalga oshiradi. Suhbat boʻyicha komissiya raisi komissiya faoliyatini muvofiqlashtiradi, uning faoliyatini tashkiliy taʼminlash komissiya kotibiga yuklatiladi. 63. Ekspert guruhi tomonidan suhbatni oʻtkazish uchun mutaxassislik fanlari boʻyicha, qoida tariqasida, 3 ta savoldan iborat imtihon biletlari shakllantiriladi. 64. Akademiya qabul komissiyasi tomonidan suhbat boshlanishidan avval nomzodga maxsus shifr beriladi. 65. Nomzod savollar berilgan biletni tanlaydi. Suhbatga tayyorlanish uchun nomzodga 20 daqiqa ajratiladi. Bunda suhbatga tayyorlanish uchun nomzod qogʻoz varaqlardan hamda qalam yoki ruchkadan foydalanishi mumkin. 66. Suhbat jarayonida nomzod oʻzining familiyasi, ismi va otasining ismi oʻrniga unga Akademiya qabul komissiyasi tomonidan berilgan maxsus shifrni aytib, savollarga javob beradi. 67. Suhbatdan oʻtish jarayonida nomzodga biletdagi savollar mazmuni boʻyicha qoʻshimcha 3 tagacha savol berilishi mumkin. Bitta nomzod bilan suhbat 20 daqiqagacha davom etadi. 68. Suhbat natijalarini baholash uchun suhbat boʻyicha komissiyaning har bir aʼzosi boshqa aʼzolardan mustaqil ravishda baholash varagʻini nomzodning maxsus shifri bilan birga toʻldirib, uni imzolaydi hamda suhbat boʻyicha komissiya kotibiga topshiradi. Komissiya kotibi nomzodga suhbat boʻyicha komissiya aʼzolari tomonidan qoʻyilgan oʻrtacha ballni hisoblab chiqadi. 69. Suhbat jarayoni va natijalari suhbat boʻyicha komissiyaning barcha aʼzolari tomonidan imzolanadigan va Akademiya qabul komissiyasi raisi tomonidan tasdiqlanadigan yigʻilish bayonnomasida qayd etiladi. 70. Yozma imtihonlar va suhbat natijalaridan norozi boʻlgan nomzodlar javoblar Akademiya rasmiy veb-saytida eʼlon qilingan kundan boshlab ikki ish kuni davomida apellatsiya komissiyasiga shikoyat berish huquqiga ega. Shikoyatlar apellatsiya komissiyasi tomonidan ikki ish kuni ichida koʻrib chiqiladi. Nomzod shikoyatini koʻrib chiqish jarayonida ishtirok etish huquqiga ega. 71. Apellatsiya komissiyasi tomonidan shikoyatlarni koʻrib chiqishda kirish imtihonlarining toʻgʻri oʻtkazilganligi, javoblarning xolis tekshirilganligi va toʻgʻri baholanganligiga baho beriladi va uning natijasi boʻyicha apellatsiya komissiyasi aʼzolarining oddiy koʻpchilik ovozi bilan quyidagi qarorlardan biri qabul qilinadi: nomzodning shikoyatini qanoatlantirish toʻgʻrisida; kirish imtihoni natijalarini oʻzgarishsiz qoldirish va shikoyatni qanoatlantirishni rad qilish toʻgʻrisida. Qaror nomzodga darhol yetkaziladi. Apellatsiya komissiyasi qarori komissiya raisi, aʼzolari va kotibi tomonidan imzolanadigan bayonnomada rasmiylashtiriladi. 72. Zarur hollarda, apellatsiyani koʻrib chiqish jarayoniga maxsus komissiya aʼzolari, auditoriya kuzatuvchilari va boshqa shaxslar jalb qilinishi mumkin. 73. Nomzodning shikoyati qanoatlantirilgan taqdirda, apellatsiya komissiyasi nomzodning imtihon ishiga uzil-kesil ball qoʻyadi. Apellatsiya komissiyasi qarori ustidan belgilangan tartibda shikoyat qilinishi mumkin. 74. Akademiya qabul komissiyasi tomonidan nomzodlarning kirish imtihonlaridan olgan ballari jamlanib, umumiy qaydnomada har bir mutaxassislik boʻyicha tashqi va ichki nomzodlarning alohida roʻyxati shakllantiriladi. Roʻyxatda nomzodlar har bir mutaxassislik boʻyicha toʻplangan eng yuqori balldan boshlab kamayib borish tartibida hamda davlat granti va toʻlov-kontrakt asosida oʻqishga qabul qilinganlar ketma-ketlikda joylashtiriladi. 75. Kirish imtihonlari natijalari hamda qabul kvotalarini hisobga olgan holda, Akademiya qabul komissiyasi tomonidan minimal oʻtish ballari belgilanadi. 76. Magistraturaga oʻqishga qabul qilish jarayonida kirish imtihonlari natijalariga koʻra, kvota boʻyicha belgilangan roʻyxatda oxirgi oʻrinda turuvchi nomzodning toʻplagan jami bali bilan undan keyingi oʻrinda turuvchi nomzodlarning toʻplagan ballari bir xil boʻlsa, ularning barchasi oʻqishga qabul qilinadilar. 77. Umumiy qaydnoma asosida Akademiya qabul komissiyasi tomonidan 12-sentabrga qadar nomzodlarni magistraturaga oʻqishga qabul qilishga tavsiya etish toʻgʻrisida bayonnoma rasmiylashtirilib, Akademiya qabul komissiyasi raisi tomonidan tasdiqlanadi. 78. Har yili 15-sentabrga qadar Akademiya boshligʻining Akademiya qabul komissiyasi bayonnomasiga asosan nomzodlarni davlat granti asosida magistratura tinglovchilari safiga qabul qilish hamda toʻlov-kontrakt asosida nomzodlarni darsga qoʻyish haqidagi buyrugʻi chiqariladi hamda bu haqdagi maʼlumot Akademiya rasmiy veb-saytiga joylashtiriladi. Toʻlov-kontrakt asosida oʻqishga qabul qilish tavsiya etilgan nomzodlar shartnomada belgilangan toʻlov summasining yarmini 1-oktabrga qadar toʻlagan taqdirda Akademiya boshligʻining magistratura tinglovchilari safiga qabul qilish haqida buyrugʻi chiqariladi. 79. Toʻlov-kontrakt asosida darsga qoʻyilgan nomzodlar shartnomada belgilangan muddatda toʻlov summasini toʻliq amalga oshirishlari lozim. Toʻlov-kontrakt boʻyicha shartnoma shartlarini belgilangan muddatda bajarmagan nomzodlar oʻqishdan chetlashtiriladi va bu haqda Akademiya boshligʻining buyrugʻi chiqariladi. Oʻqishdan chetlashtirilgan nomzodning oʻrniga Akademiya qabul komissiyaning qaroriga asosan ballar ketma-ketligi boʻyicha roʻyxatdagi keyingi nomzod toʻlov-kontrakt asosida oʻqishga qabul qilinadi. 80. Magistraturaga oʻqishga qabul qilingan nomzodlarning kirish imtihonlari bilan bogʻliq hujjatlari ularning shaxsiy hujjatlari yigʻmajildiga tikib qoʻyiladi. Magistraturaga oʻqishga qabul qilinmagan nomzodlarning hujjatlari olti oy davomida saqlanadi va keyinchalik belgilangan tartibda yoʻq qilinadi, ularning shaxsiy hujjatlari oʻziga yoki ishonchli vakiliga qaytarib beriladi. 81. Magistraturada oʻqitishni tashkil etish jarayoni magistratura boʻlimi tomonidan Akademiyaning kafedra, markaz va boʻlimlari bilan birgalikda amalga oshiriladi. 82. Magistraturada oʻqitish tinglovchilarni prokuratura organlari faoliyatining asosiy yoʻnalishlari boʻyicha ilmiy-tadqiqot ishlarini olib borishga tayyorlash maqsadida, ularni zarur oʻquv-metodik va moddiy-texnik baza bilan taʼminlagan holda tashkil etiladi. 83. Magistraturada akademik kredit tizimining joriy etilishi, Akademiya xodimlari, professor-oʻqituvchilar hamda tinglovchilarning huquq va majburiyatlari, oʻquv metodik, ilmiy-pedagogik faoliyati, amaliyot oʻtashi, magistrlik dissertatsiyasini tayyorlashi va oʻqitishni tashkil etish bilan bogʻliq boshqa masalalar Akademiya tomonidan belgilanadi. 84. Mazkur Nizomda nazarda tutilgan tadbirlarni amalga oshirish bilan bogʻliq xarajatlar prokuratura organlarining budjetdan tashqari jamgʻarmalari mablagʻlari hisobidan qoplanadi. 85. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. 86. Mazkur Nizom Oʻzbekiston Respublikasi Moliya vazirligi va Vazirlar Mahkamasi huzuridagi Davlat test markazi bilan kelishilgan. Bosqichlar Masʼullar Oʻtkaziladigan tadbirlar Bajarish muddatlari 1-bosqich Bosh prokuratura Akademiyasi, Akademiya qabul komissiyasi Bosh prokuratura Akademiyasi magistraturasiga oʻqishga qabul qilish muddatlari, mutaxassislik nomlari va qabul kvotalari toʻgʻrisida Bosh prokuratura va Akademiya rasmiy veb-saytlari hamda ommaviy axborot vositalarida eʼlon berish 10-maydan boshlab 2-bosqich Bosh prokuratura Akademiyasi, Akademiya qabul komissiyasi aʼzosi — prokuratura organlarining kadrlar tarmoqlari, Qoraqalpogʻiston Respublikasi, viloyatlar va Toshkent shahar prokurorlari, prokuratura organlari attestatsiya komissiyalari Nomzodlar tomonidan ariza va tegishli hujjatlar Akademiya qabul komissiyasi aʼzosi-prokuratura organlarining kadrlar tarmoqlariga topshirish; 10-iyun — 10-avgust Attestatsiya komissiyalari tomonidan ichki nomzodlar bilan suhbat oʻtkazish va ularning kirish imtihonida ishtirok etishiga oid attestatsiya komissiyasi qarorini qabul qilish. Kirish imtihonida ishtirok etadigan nomzodlarning arizalari va ularga ilova qilingan hujjatlarni Akademiya qabul komissiyasiga yuborish. 3-bosqich Bosh prokuratura Akademiyasi, Akademiya qabul komissiyasi masʼul kotibi Kirish imtihonlari olinadigan fanlar dasturini Akademiya rasmiy veb-saytiga joylashtirish Kirish imtihoni boshlanishidan bir oy oldin 4-bosqich Bosh prokuratura Akademiyasi, Akademiya qabul komissiyasi Kirish imtihonlari 1. Yozma imtihon (yozma ish va chet tilidan imtihon) ni oʻtkazish. 2. Yozma ishni muvaffaqiyatli topshirgan nomzodlar bilan suhbat oʻtkazish. Qoida tariqasida, bir hafta ichida 5-bosqich Nomzodlar 1. Kirish imtihoni natijalari boʻyicha shikoyat qilish; Kirish imtihoni javoblari eʼlon qilingan kundan boshlab 2 ish kuni mobaynida Apellatsiya komissiyasi 2. Shikoyatlarni koʻrib chiqish. 2 ish kunida 6-bosqich Bosh prokuratura Akademiyasi, Akademiya qabul komissiyasi Kirish imtihonlaridan muvaffaqiyatli oʻtgan nomzodlarni magistraturaga oʻqishga qabul qilishga tavsiya etish 12-sentabrga qadar 7-bosqich Bosh prokuratura Akademiyasi boshligʻi Qabul qilishni rasmiylashtirish 1. Nomzodlarni davlat grantlari asosida magistraturaga qabul qilish va toʻlov-kontrakt asosida nomzodlarni darsga qoʻyish haqida buyruq chiqarish; 15-sentabrga qadar 2. Nomzodlarni toʻlov-kontrakt asosida magistraturaga qabul qilish haqida buyruq chiqarish. 1-oktabrga qadar, shartnomada belgilangan toʻlov summasining yarmi toʻlangandan soʻng